
EELNÕU

 
 
MÄÄRUS 


Vabariigi Valitsuse määruste muutmine seoses mehitamata sõidukite seire ja tõrje rollijaotusega


Määrus kehtestatakse riigikaitseseaduse § 87 lõike 1 ja elektroonilise side seaduse § 115 lõike 2 alusel.
 
§ 1. Vabariigi Valitsuse 23. septembri 2016. a määruse nr 106 „Riigikaitseobjekti kaitse kord“ muutmine

Vabariigi Valitsuse 23. septembri 2016. a määruses nr 106 „Riigikaitseobjekti kaitse kord“ tehakse järgmised muudatused:
 
1) paragrahvi 5 lõike 2 esimest lauset täiendatakse pärast sõna „Kaitsepolitseiametit“ tekstiosaga „, Politsei- ja Piirivalveametit ning Kaitseväge“; 
 
2) paragrahvi 6 lõige 2 sõnastatakse järgmiselt:
„(2) Riigikaitseobjekti valdaja määrab oma ülesannete täitmise korraldamiseks kontaktisiku ja edastab tema kontaktandmed Kaitsepolitseiametile ja Kaitseväele, samuti teavitab viivitamata Kaitsepolitseiametit ja Kaitseväge kontaktisiku andmete muutumisest.“;
 
3) paragrahvi 6 täiendatakse lõikega 4 järgmises sõnastuses:
„(4) Kui objekti kohal olevat õhuruumi seiratakse, tagab A-, B-, C- ja F-kategooria objekti valdaja ja turvaettevõtja vastavalt turvategevuse seaduse § 10 lõike 1 punktile 11, et selle objekti kohal oleva õhuruumi seireandmeid jagatakse Politsei- ja Piirivalveameti, Kaitseväe ja Transpordiametiga.“; 
 
4) paragrahvi 7 täiendatakse lõikega 31 järgmises sõnastuses: 
„(31) Kaitsepolitseiamet, Politsei- ja Piirivalveamet, Kaitsevägi, Riigi Infosüsteemi Amet ning Tarbijakaitse ja Tehnilise Järelevalve Amet nõustavad oma pädevuse piires A-, B-, C- ja F-kategooria objekti valdajat mehitamata õhusõidukist tuleneva ohu tõrjumiseks rakendatavate kaitseabinõude vallas.“;
 
5) paragrahvi 7 täiendatakse lõikega 5 järgmises sõnastuses: 
„(5) Kaitsevägi edastab viivitamata Kaitseväe korralduse seaduse § 3 lõike 31 punkti 3 alusel 
A-, B-, C-, E- ja F-kategooria objekti valdajale Eesti õhuruumi valvamise käigus saadud teabe õhuruumis ja selle lähiümbruses lendavate avastatud ja tuvastatud, objekti ohustavate mehitamata õhusõidukite kohta.“;
 
6) paragrahvi 8 lõike 4 esimest lauset täiendatakse pärast sõna „Kaitsepolitseiametile“ sõnadega „ja arvamuse andmiseks Politsei- ja Piirivalveametile ning Kaitseväele“;
 
7) paragrahvi 9 lõike 2 esimest lauset täiendatakse pärast sõna „Kaitsepolitseiametile“ tekstiosaga „, Politsei- ja Piirivalveametile ning Kaitseväele“;

8) paragrahvi 9 täiendatakse lõikega 21 järgmises sõnastuses:
„(21) Kui esineb § 10 lõike 1 punktis 2 nimetatud asjaolu, edastatakse lõikes 1 sätestatud korras uuendatud riskianalüüs ja turvaplaan arvamuse andmiseks Politsei- ja Piirivalveametile ning Kaitseväele.“;
 
9) paragrahvi 10 täiendatakse lõikega 11 järgmises sõnastuses:
„(11) Kaitsepolitseiamet küsib enne turvaplaani kooskõlastamist § 7 lõikes 31 nimetatud asutuste arvamust rakendatavate kaitseabinõude kohta.“.
 
§ 2. Vabariigi Valitsuse 12. detsembri 2005. a määruse nr 301 „Raadioside piiramise kord“ muutmine 

Vabariigi Valitsuse 12. detsembri 2005. a määrust nr 301 „Raadioside piiramise kord“ täiendatakse §-ga 23 järgmises sõnastuses: 
 
„§ 23. Raadioside piiramine mehitamata õhusõidukist lähtuva ohu tõrjumiseks 

(1) Politsei- ja Piirivalveamet võib raadiosidet piirata politsei poolt valvataval objektil ja selle vahetu läheduse kohal olevas õhuruumis kuni kõrguseni 2500 jalga keskmisest merepinnast.
 
(2) Julgeolekuasutus võib raadiosidet piirata oma territooriumil ja selle vahetu läheduse kohal olevas õhuruumis kuni kõrguseni 2500 jalga keskmisest merepinnast, kui on täidetud julgeolekuasutuste seaduse §-s 349 sätestatud tingimused. 
 
(3) Riigikaitseseaduse alusel alaliseks või ajutiseks riigikaitseobjektiks määratud objekti turvatöötaja ja turvajuht võivad turvategevuse seaduses sätestatud korras raadiosidet piirata sellel turvaobjektil ja selle vahetu läheduse kohal olevas õhuruumis kuni kõrguseni 2500 jalga keskmisest merepinnast, kui raadioside piiramise vajadus tuleneb riigikaitseseaduse § 85 lõike 1 punktis 2 nimetatud riigikaitseobjekti turvaplaanist.“.

